મેરઠઃ શરમાળ અને પોતાનામાં જ ખોવાયેલા રહેતા ભારતના ફાસ્ટ બોલર ભુવનેશ્વરકુમારે પોતાની અંગત જિંદગીનાં કેટલાંક મહત્ત્વનાં પાનાં ગઈ કાલે ખોલી નાખ્યાં. તેણે પોતાના ઇન્સ્ટાગ્રામ એકાઉન્ટ પર એક કેફેની તસવીર પોસ્ટ કરી છે. આ તસવીરમાં ભુવી એક યુવતી સાથે બેઠેલો નજરે પડે છે. ભુવીએ આ ખાસ યુવતીને પોતાની ભાવિ બેટરહાફ ગણાવી છે. મેરઠમાં ગંગાનગર નિવાસી આ સ્વિંગ માસ્ટરે પોતાની પોસ્ટની સાથે જ પોતાની ભાવિ પત્નીનું નામ જાહેર કરી દીધું છે. ભુવનેશ્વરની થનારી બેટરહાફનું નામ છે નુપૂર નાગર.